[bookmark: _GoBack]Velkomstdagen – 1. dag ved semesterstart
Målsetning:
Målet med første dagen er å:
· gi studentene en positiv opplevelse slik at de gleder seg til neste dag
· styrke studentene i troen på at de har gjort et godt valg 
· gi studentene et godt grunnlag for å etablere et sosialt nettverk allerede etter første dag 
· gi studentene lyst til å hive seg inn i undervisningen
· overbevise studentene om at vi vil prøve å legge til rette for dem slik at de får hentet ut sitt potensiale

Gjennomføring:
Det bør være et team som er tilstede gjennom hele dagen og som følger studentene gjennom programmet. Et utgangspunkt er at dette er programrådsleder og programkoordinator, eller personer studentene vil treffe på senere, enten i administrasjonen eller i undervisningen. Det er viktig å understreke at disse personene bør være engasjerte personer som liker det de gjør, og som gleder seg over å møte nye studenter. 

Bistand til gjennomføring:
Å lede denne dagen på en god måte kan for enkelte være krevende – for eksempel Bli-kjent-øvelsen med gule lapper. ForVei inviterer til samtale og gode råd med tanke på dette, for de som skal ha disse rollene. Dette vil foregå i løpet av våren.
Angående opptaksbevis og pin: 
· Fakultetet utarbeider en mal for diplomet slik at vi har en standard.
· Fakultetet jobber med å sjekke ut design og priser rundt dette.

Forslag til program for dagen følger under.







	Tidspunkt – ca.
	Aktivitet

	09:30
	Obligatorisk infomøte:
Åpning – Programrådsleder ønsker velkommen (15 min)
· Gjennomgang av programmet, dagens aktiviteter
· Vekt på målet med dagen – Bli litt kjent, hilse på hverandre, gi informasjon om studiene og tiden fremover 
· Gjennomgang av programmet de neste dagene


	09:45
	Generell info: (30 min)
Kun den som er nødvendig for den første tiden – (Tid til mer utfyllende info settes opp litt senere i semesterstarten)


	10:15
	Tips til hvordan strukturere studiene dette semesteret (5-10 min)
	Bli kjent med bøkene 
                  Langsiktig planlegging
	Oversikt over når det er innleveringer og eksamen (bruk f.eks tidslinje)
	(Evt en video…)
Forvalte seg selv: få det bra sosialt og være bevisst på hva som er gode studiestrategier for en selv


	10:25
	Kort pause?


	10:35
	Bli- kjent- øvelse (60 min)
Lage to rekker som går mot hverandre slik at alle kan håndhilse på hverandre.
Be deretter studentene om å blande seg skikkelig for så å etablere grupper på 5-6 personer. Dette gjør studentene på egenhånd.
Gruppene får oppgaver:
· Studentene presenterer seg selv (innad i gruppen) kort med navn og hvor de kommer fra.
· Deretter skal de sammen diskutere hvilke forventninger de har til studiene.

2 – 4 stikkord fra diskusjonen noteres på post-it lapper og leveres til lederen av øvelsen. 


	11:10
	Lunsj (45 min)


	11:55
	Bli- kjent- øvelse fortsetter
Under lunsjen går en eller helst to personer igjennom de gule lappene for å sortere i ulike kategorier ut ifra hva studentene har svart. Det lages et representativt utvalg som gjennomgås i plenum slik at forventningene kan justeres/bekreftes/korrigeres. 

Målet med øvelsen er å skape relasjoner, justere forventninger og skape trygghet mht. fremtidige utfordringer og muligheter. Her kan forelesere/administrasjonen også få innsikt i studentenes tanker om fremtiden/studiet. 


	12:25
	Populærvitenskapelig forelesning (30 min)
Denne kan gis av en eller flere unge og entusiastiske master- eller phd-studenter.  Eksempel er Kjemi Grand Prix der hver student hadde 4 minutter på å formidle. Målet er å vise hvor raskt de nye studentene selv kan bli en del av faget og jobbe med spennende problemstillinger, samt gi studentene et innblikk i hva de kan bruke utdannelsen sin til.


	12:55
	Kort pause?


	13:00
	Utdeling av opptaksbevis og pin – som skal brukes i min 2 uker (30 min)
Vektlegge behovet for å kjenne igjen ”klassekamerater” og viktigheten av at man begynner å holde sammen ganske raskt. 
Utdeling av et ”opptaksdiplom/opptaksbevis” med UiOs serviceerklæring printet på baksiden. Vi ønsker å tydeliggjøre at UiO og studenten har gjensidige rettigheter og forpliktelser og skape forutsigbarhet rundt dette. Diplomet/beviset blir mer som en kontrakt mellom oss og studenten.


	13:30
	Inndeling i faddergrupper og faddergruppeaktiviteter (30 min)


	14:00
	Avgang med buss til immatrikuleringsseremonien i sentrum




